
ДО

ПРЕДСЕДАТЕЛЯ НА

ОБЩИНСКИ СЪВЕТ-РАЗЛОГ
ДОКЛАД

ОТ
ИНЖ. КРАСИМИР ГЕРЧЕВ
Кмет на Община Разлог
ОТНОСНО: Ползване на правата по Разрешително № МВ-042025-ГБ/15.05.2025 г., с титуляр Община Разлог за водовземане от минерална вода от находище „Гулиина баня, с. Баня, община Разлог
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ОБЩИНСКИ СЪВЕТНИЦИ, 
Разрешително за водовземане от минерална вода № МВ-042025-ГБ/15.05.2025 г., с титуляр Община Разлог ЕИК 000024948, със седалище и адрес на управление гр. Разлог, ул. „Стефан Стамболов“ № 1, е издадено от Кмета на Община Разлог след решение № 60 от 27.03.2025 г. на Общински съвет - Разлог. С разрешителното са предоставени права на водовземане от минерална вода от Сондаж № 6 от НМВ –ИДС „Гулиина баня”, с. Баня, община Разлог за захранване на „Обществена баня“, разположена в поземлен имот с идентификатор № 02693.501.1349 по КК и КР на с. Баня, община Разлог.
         Съгласно Договор № 275/29.06.2026 г. за учредено право на ползване на „БАНЯ И ПЕРАЛНИ“ ЕООД, ЕИК 101513722, със седалище и адрес на управление гр. Разлог, ул. „Стефан Стамболов“ № 1, по силата на който, учредителят (Община Разлог) учредява на приобретателя („БАНЯ И ПЕРАЛНИ“ ЕООД) ограничено вещно право на безвъзмездно ползване върху недвижим имот – частна общинска собственост: поземлен имот с идентификатор номер 02693.501.1349, ведно с изградената в него сграда, с идентификатор 02693.501.1349.2. Правото за ползване се учредява безвъзмездно за срок от 10 години. 
Със Заявление с вх. № 70.00-1601/20.08.2026 г. „БАНЯ И ПЕРАЛНИ“ ЕООД, ЕИК 101513722,, със седалище и адрес на управление: област Благоевград, община Разлог, гр. Разлог, п.к.2760, ул. ,,Стефан Стамболов’’ № 1, представлявано от Гергана Иванова Балакчиева – управител, е изявило желание да се ползва от правата по издадено Разрешително за водовземане от минерална вода  № МВ-042025-ГБ/15.05.2025 г., при същите експлоатационни параметри, в качеството си на ползвател на поземлен имот с идентификатор номер 02693.501.1349, ведно с изградената в него сграда, с идентификатор 02693.501.1349.2.
Към заявлението са представени следните документи:
- Копие на Договор № 275/29.06.2026 г. за учредено право на ползване на „БАНЯ И ПЕРАЛНИ“ ЕООД;

- Копие на Разрешително за водовземане на минерална вода № МВ-042025-ГБ/15.05.2025 г., с титуляр Община Разлог.

Съгласно чл.79, ал.1, т.1, ал.2 и ал.3 от Закона за водите, действието на издаденото разрешително се прекратява от органа по чл. 52, ал. 1 от същия закон при прекратяване на правото на водоползвателя на собственост или ползване върху недвижимия имот, където се осъществява дейността или се намира водовземното съоръжение, и когато съответно лицата, придобили правата на собственост или ползване на недвижимия имот  в срок до 3 месеца уведомяват органа по чл. 52, ал.1 от ЗВ дали желаят да се ползват от правата по издаденото разрешително и ако отговарят на условията за издаване на разрешителното, органът по чл.52, ал.1 прекратява разрешителното и преиздава разрешително на тяхно име.

Предвид изложеното и на  основание чл. 21, ал.1, т. 8 от ЗМСМА и §133, ал. 9, т. 1  от ПЗР към ЗИД на ЗВ, във връзка с чл. 52, ал. 1, т. 3, б. „а” и чл. 79, ал.1, т. 1, ал. 2 и ал. 3 от Закона за водите предлагам да бъде взето следното
                                                               РЕШЕНИЕ:
1. Искането за издаване на разрешително за водовземане от минерална вода от находище „Гулиина баня“ съответства на политиката и плана за развитие на общината.

         2. Да бъде прекратено Разрешително за водовземане от минерална вода № МВ-042025-ГБ/15.05.2025 г. от находище „Гулиина баня”, с. Баня, община Разлог, с титуляр Община Разлог.
        3.  Кметът на Община Разлог да издаде Решение за прекратяване на разрешителното.

        4. Кметът на Община Разлог да издаде Разрешително за водовземане за срок до 01.03.2036 г. на „БАНЯ И ПЕРАЛНИ“ ЕООД, ЕИК 101513722,, със седалище и адрес на управление: област Благоевград, община Разлог, гр. Разлог, п.к.2760, ул.,,Стефан Стамболов’’ № 1, представлявано от Гергана Иванова Балакчиева – управител при следните експлоатационни параметри:

· разрешен средноденонощен дебит – до 1.00 л/сек. 
· разрешен годишен воден обем – до 31 536 куб. м.
        5. Разрешеното ползване да бъде безвъзмездно.

 Мотиви: Настоящото решение се приема на основание чл. 21, ал. 1, т. 8 от ЗМСМА и §133, ал.  9,  т. 1  от ПЗР към ЗИД на ЗВ, във връзка с чл. 52, ал. 1, т. 3, б. „а” и чл. 79, ал. 1, т. 1, ал. 2 и ал. 3 от Закона за водите. Като взе предвид постъпилото заявление от „БАНЯ И ПЕРАЛНИ“ ЕООД, ЕИК 101513722,, със седалище и адрес на управление: област Благоевград, община Разлог, гр. Разлог, п.к.2760, ул.,,Стефан Стамболов’’ №1, представлявано от Гергана Иванова Балакчиева – управител за ползване от правата по издадено Разрешително вода № МВ-042025-ГБ/15.05.2025 г., при същите експлоатационни параметри, в качеството си на ползвател.
        Заявеното водно количество е съгласувано с Басейнова дирекция Западнобеломорски район – Благоевград, във връзка с чл. 52, ал. 3 от Закона за водите. Относно начина на водоснабдяване и ползване има съставен проект за присъединяване на отклонението за захранване на водоснабдявания обект към довеждащата система и за измерване на ползваните водни обеми.
Приложение:  
1. Заявление с вх. № 70.00-1601/20.08.2026 г. от „БАНЯ И ПЕРАЛНИ“ ЕООД;
2. Копие на Договор № 275/29.06.2026 г. за учредено право на ползване на „БАНЯ И ПЕРАЛНИ“ ЕООД;
3. Копие на Разрешително за водовземане на минерална вода № МВ-042025-ГБ/15.05.2025 г., с титуляр Община Разлог.

ИНЖ. КРАСИМИР ГЕРЧЕВ

Кмет на Община Разлог
Съгласувал:

Елена Тумбева, главен юрисконсулт
Изготвил:

Милена Коцакова, юрисконсулт в отдел „Екология“ 
